EKH ดีด 4% รับจีนเปิดประเทศ หนุนลูกค้า IVF ทะลัก ดันรายได้-กำไร ปี 66 สดใส
EKH เด้ง 4% โบรกชี้จีนเปิดประเทศ หนุนลูกค้า IVF ทะลัก ดันรายได้-กำไร ปี 66 สดใส แนะนำราคาเป้าหมาย 9.60 บ.
EKH เด้ง 4% โบรกชี้จีนเปิดประเทศ หนุนลูกค้า IVF ทะลัก ดันรายได้-กำไร ปี 66 สดใส แนะนำราคาเป้าหมาย 9.60 บ.
5 ม.ค. 2566

ผู้สื่อข่าวรายงานว่า วันนี้ (5 ม.ค.66) ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 10:23 น. อยู่ที่ระดับ 8.80 บาท บวก 0.35 บาท หรือ 4.14% สูงสุดที่ระดับ 8.85 บาท ต่ำสุดที่ระดับ 8.60 บาท ด้วยมูลค่าการซื้อขาย 60.92 ล้านบาท

นายแพทย์อำนาจ เอื้ออารีมิตร กรรมการและผู้อำนวยการ EKH ระบุว่า จากการที่รัฐบาลจีนผ่อนคลายมาตรการควบคุมโควิด-19 และเตรียมเปิดประเทศโดยเริ่มวันที่ 8 ม.ค.66 เป็นต้นไป คาดจะส่งผลดีต่อการดำเนินธุรกิจของบริษัทฯ เนื่องจากจะได้รับประโยชน์จากการที่ลูกค้าชาวจีนที่จะกลับมาใช้บริการศูนย์ผู้มีบุตรยาก (IVF) ซึ่งจะทำให้จำนวนลูกค้า IVF เพิ่มขึ้น และช่วยสนับสนุนให้การเติบโตรายได้ และกำไรเพิ่มขึ้นอย่างมีนัยสำคัญ
ขณะเดียวกันบล.กสิกรไทย ระบุว่า EKH จะได้ประโยชน์มากที่สุดจากการเปิดประเทศจีน ซึ่งทางฝ่ายวิจัยไม่กังวลเกี่ยวกับกำไรปกติที่อ่อนแอในงวดไตรมาส 4/65 โดยคาดกำไรสุทธิของคูนพลิกกลับเป็นบวกตั้งแต่งวดไตรมาส 1/66 เป็นต้นไป และคาดว่าโมเมนตัมรายได้จะดีขึ้นในปี 66 จากโรงพยาบาลคูน จำนวนผู้ป่วย IVF จากจีนที่ฟื้นตัวขึ้น โดย EKH เห็นจำนวนผู้ป่วยจากจีนที่บินเข้ามามากขึ้นตั้งแต่เดือนพ.ย.65 และมีการติดต่อจากตัวแทนจากจีนที่เพิ่มขึ้นอย่างมีนัยสำคัญหลังจีนประกาศเปิดประเทศ แนะนำราคาเป้าหมาย 9.60 บาท